Woonstelle baie gewild | Netwerk24
Woonstelle baie gewild
16 April 2021 05:24
Die interessante neiging dat daar oor die afgelope jaar meer woonstelle as huise in die Waterkloof Marina-aftreelandgoed in Waterkloofrif in Pretoria verkoop is, het waarskynlik te doen met die groter vraag na meer bekostigbare aftree-eenhede in landgoedere waar daar uitstekende versorgings- en ondersteuningsdienste beskikbaar is.
'n Moderne oopplan-leefarea.
Volgens Werner van Zyl, verkoopbestuurder van dié aftreelandgoed, bied hierdie weelderige woonstelle vir baie afgetredenes die ideale geleentheid om teen meer bekostigbare pryse in 'n luukse aftreeoord te woon waar hulle die gemoedsrus het dat hulle in hul latere jare goeie ondersteuning sal geniet.
Volgens hom verkies baie woonstelbewoners ook die rustiger leefstyl in woonstelle waar hulle steeds voldoende leef- en beweegruimte in die groot tuine aan die waterfront het, maar sonder die verantwoordelikheid van instandhouding en die gepaardgaande koste daarvan.
Die woonstelle het ruim slaapkamers.
Verskeie inwoners het al hul leefstyl hier vergelyk met dié in 'n vakansiewoonstel by die see.
Die gesellige samesyn met ander inwoners, 'n verskeidenheid geriewe wat 'n aktiewe leefstyl moontlik maak en die gerief van ondersteuningsdienste wat binne maklike bereik is, maak van Waterkloof Marina se woonstelle 'n gewilde keuse.
Daar is 'n verskeidenheid luukse een- en tweeslaapkamerwoonstelle van verskillende groottes en uitlegte om van te kies. Woonstelle verkoop van so min as R1 248 000 en verhuur van so min as R6 950 per maand.
Woonstelle wat uitkyk op die water.
Enkele woonhuise, waarvan sommige 'n pragtige uitsig oor die dam bied, is ook nog beskikbaar.
Skouhuise en -woonstelle kan daagliks besigtig word. Skakel gerus om hierdie week nog dié unieke waterfront-aftreelandgoed met sy verskeidenheid leefstyl- en versorgingsfasiliteite te besigtig.